“З самага пачатку неабходна дапамагчы дзецям зразумець, што я для іх не толькі настаўнік, але і сябар, — пераканана Вікторыя Еўстратчык. — Важна своечасова знайсці тую мяжу, якую пераступаць ні мне, ні дзецям не дазволена. Дарэчы, яшчэ ў першы рабочы дзень стала вядома, што я буду весці рускую мову і літаратуру ў пяцікласнікаў. Акрамя гэтага, буду класным кіраўніком у адным з 5-х класаў. Спачатку вельмі спужалася, таму што была, напэўна, не гатова, што мне адразу давераць класнае кіраўніцтва. Але 5 клас — гэта маленькія вучні, і мы будзем разам расці. Так, калі б далі чыйсці клас, было б больш складана. А з пяцікласнікамі абавязкова пасябруем. Яны, думаю, таксама баяцца, таму што іх, як і мяне, чакае новы этап. Дзеці выраслі і ідуць вучыцца далей, да розных настаўнікаў. І я таксама вырасла, стала педагогам, а значыць, павінна зрабіць усё магчымае, каб адаптацыя да новага асяроддзя была ў маіх дзяцей лёгкай і непраблемнай.